คาแรคเตอร์.เอไอ

คาแรคเตอร์.เอไอ  เป็นซอฟต์แวร์บริการจักรกลสนทนาอิงแบบจำลองภาษาประสาทเทียมที่สร้างข้อความตอบกลับเสมือนมนุษย์และมีส่วนร่วมในการสนทนาตามบริบท พัฒนาโดยโนอัม ชาเซียร์ และแดเนียล เดอ เฟรย์ทัส อดีตผู้พัฒนา LaMDA ของกูเกิล โดยตัวแบบรุ่นทดสอบโดยผู้ใช้เปิดให้ใช้เป็นการทั่วไปในเดือนกันยายน พ.ศ. 2565 และสิ้นสุดเมื่อ 24 กันยายน พ.ศ. 2567 โดยไม่เปิดให้ใช้อีก
ในวันที่ 11 พฤษภาคม พ.ศ. 2566 คาแรคเตอร์.เอไอประกาศเปิดตัวคาแรคเตอร์.เอไอพลัส  บริการแบบสมัครสมาชิกในอัตรา 9.99 ดอลลาร์สหรัฐต่อเดือน โดยมีคุณสมบัติเพิ่มเติม เช่น การข้ามห้องพักคอย การตอบกลับที่รวดเร็ว และการเข้าถึงช่องทางเฉพาะพร้อมการสนับสนุนที่เร็วขึ้น
การตัดสินใจนี้ก่อให้เกิดความไม่พึงพอใจภายในชุมชนผู้ใช้งาน เนื่องจากเดิมการมีห้องพักคอยและการตอบกลับที่ล่าช้าเป็นปัญหาชั่วคราวที่รอการแก้ไขจากภาระของเครื่องแม่ข่าย แต่ปัจจุบันกลับเป็นข้อจำกัดที่สามารถกลีกเลี้ยงโดยการจ่ายค่าบริการคาแรคเตอร์.เอไอพลัส
ผู้ใช้สามารถสร้างตัวละคร ระบุลักษณะนิสัย กำหนดค่าเฉพาะตัว และเผยแพร่ตัวละครเหล่านั้นในชุมชนเพื่อพูดคุยกับผู้อื่น มีตัวละครจำนวนมากที่สร้างขึ้นอิงกับตัวละครในสื่อบันเทิง ในขณะที่บางตัวเป็นตัวละครดั้งเดิม บ้างมีเป้าหมายเฉพาะ เช่น ช่วยเหลือในการเขียนเชิงสร้างสรรค์หรือเป็นเกมการผจญภัยแบบตัวอักษร
ในเดือนพฤษภาคม พ.ศ. 2566 มีการออกแอปพลิเคชันบนมือถือทั้งในแอปสโตร์และกูเกิล เพลย์ ในสัปดาห์แรกมียอดดาวน์โหลดสูงกว่า 1.7 ล้านครั้ง
ประวัติ.
คาแรคเตอร์.เอไอตั้งขึ้นในเดือนพฤศจิกายน พ.ศ. 2564 โดยผู้ร่วมก่อตั้งบริษัท โนอัม ชาเซียร์ และแดเนียล เดอ เฟรย์ทัส เคยเป็นวิศวกรจากกูเกิล โดยในระหว่างที่ทำงานในกูเกิล ทั้งสองทำงานในโครงการที่เกี่ยวกับปัญญาประดิษฐ์ ชาเซียร์เป็นผู้เขียนหลักของงานวิจัย "#เปลี่ยนทาง "  ที่"#เปลี่ยนทาง "รายงานในเดือนเมษายน พ.ศ. 2566 ว่า "ได้รับการอ้างอิงว่าเป็นปัจจัยหลักของจักรกลสนทนาในปัจจุบัน" ส่วนเฟรย์ทัสเป็นหัวหน้านักออกแบบของปัญญาประดิษฐ์ทดลองที่กูเกิลตั้งชื่อเดิมว่ามีนา  ต่อมาเป็นที่รู้จักในชื่อLaMDA
คาแรคเตอร์.เอไอสร้างระดมทุนได้สูงถึง 43 ล้านดอลลาร์สหรัฐในช่วงการก่อตั้งใน พ.ศ. 2564
รุ่นบีตาแรกของคาแรคเตอร์.ไอเอเปิดให้ใช้เป็นการทั่วไปในเดือนกันยายน พ.ศ. 2565 เดอะวอชิงตันโพสต์รายงานในเดือนตุลาคม พ.ศ. 2565 ว่าเป็นเว็บไซต์ที่ "ได้บันทึกปฏิสัมพันธ์นับแสนในช่วงสามสัปดาห์แรกของการทดสอบบีตา". โดยเว็บไซต์เปิดโอกาสให้สร้างตัวละครใหม่ขึ้นเองและเล่นเกมผจญภัยด้วยตัวอักษรในสถานการณ์ต่าง ๆ ที่ผู้ใช้นำทางตามสถานกาณ์ที่สร้างขึ้นและจัดการผ่านตัวละครจักรกลสนทนา
จากการระดมทุนในเดือนมีนาคม พ.ศ. 2566 ที่ได้ 150 ล้านดอลลาร์สหรัฐ มีการประเมินว่ามูลค่าของคาแรคเตอร์.เอไอนั้นสูงถึง 1 พันล้านดอลลาร์สหรัฐ
ในเดือนมกราคม พ.ศ. 2567 เว็บไซต์มีผู้เข้าใช้รายวันสูงถึง 3.5 ล้านคน โดยส่วนมากเป็นผู้มีอายุ 16–30 ปี
ใน พ.ศ. 2567 กูเกิลว่าจ้างโนอัม ชาเซียร์ ประธานเจ้าหน้าที่บริหารของคาแรคเตอร์.เอไอ และทำข้อตกลงแบบไม่ผูกมัดในการใช้เทคโนโลยีของคาแรคเตอร์.เอไอ
ซอฟต์แวร์.
บริการหลักของคาแรคเตอร์.เอไอคือการให้ผู้ใช้สามารถสนทนากับตัวละครจักรกลสนทนาที่สร้างขึ้นจากตัวละครสมมติหรือบุคคลจริงที่อาจมีชีวิตอยู่หรือเสียชีวิตแล้ว การตอบกลับของตัวละครเหล่านั้นจะใช้ข้อมูลที่จักรกลสนทนารวบรวมจากอินเทอร์เน็ตเกี่ยวกับบุคคลนอกจากคุณสมบัติการแชตแล้ว ผู้ใช้สามารถเล่นเกมผจญภัยในรูปแบบตัวอักษรที่ตัวละครจะแนะนำผ่านสถานการณ์ต่าง ๆ บริษัทยังมีบริการที่ผู้ใช้หลายคนและตัวละครปัญญาประดิษฐ์สามารถสนทนาด้วยกันในห้องสนทนาเดียว
คุณลักษณะของตัวละครได้รับการออกแบบผ่านคำอธิบายจากมุมมองของตัวละครและข้อความทักทาย แล้วสร้างขึ้นจากบทสนทนาที่เป็นกลุ่มตัวอย่าง ให้คะแนนข้อความเหล่านั้น และดัดแปลงให้สอดคล้องกับทำนองและตัวตนที่ผู้ใช้ต้องการ
ผู้ใช้สามารถให้คะแนนข้อความตอบกลับของตัวละครได้ตั้งแต่ 1 ถึง 4 ดาว การให้คะแนนนอกจากจะมีผลต่อตัวละครนั้น ๆ เป็นหลักแล้ว ยังมีผลต่อการเลือกเชิงพฤติกรรมในภาพรวมอีกด้วย
ข้อครหา.
ในเดือนพฤษภาคม พ.ศ. 2567 ครอบครัวของมิชชาเอล ชูมัคเคอร์ชนะในคดีที่ยื่นฟ้องนิตยสาร"#เปลี่ยนทาง "ในกรณีที่นิตยสารดังกล่าวเผยแพร่บทสัมภาษณ์ที่ระบุว่าเป็นการสัมภาษณ์อดีตนักแข่งฟอร์มูลาวันแต่กลับใช้คาแรคเตอร์.เอไอในการสร้างบทสัมภาษณ์แทน
ในเดือนตุลาคม พ.ศ. 2567 "เดอะวอชิงตันโพสต์"รายงานว่าคาแรคเตอร์.เอไอได้ลบตัวจักรกลสนทนาที่สร้างคือจาก#เปลี่ยนทาง ที่ถูกอดีตแฟนหนุ่มฆาตกรรมในปี พ.ศ. 2549 ซึ่งบริษัทได้รับแจ้งถึงตัวละครดังกล่าวจากบิดาของเธอ ส่วน"เดอะเดลีเทลิกราฟ"ได้รายงานข่าวในลักษณะเดียวกันว่าบริษัทได้รับแจ้งให้ลบตัวจักรกลสนทนาที่สร้างขึ้นจากบริอันนา เจย์ หญิงข้ามเพศวัย 16 ปีที่ถูกฆาตกรรมใน พ.ศ. 2566 และมอลลี รัสเซลล์ เด็กหญิงวัย 14 ปีที่เสียชีวิตจากการฆ่าตัวตายจากการรับชมเนื้อหาเชิงลบบนสื่อสังคม
ในเดือนตุลาคม พ.ศ. 2567 เช่นเดียวกัน แม่ชาวฟลอริดายื่นฟ้องต่อคาแรคเตอร์.เอไอและกูเกิล โดยกล่าวหาว่าบุตรชายวัย 14 ปีของเธอฆ่าตัวตายจากแรงส่งเสริมจากตัวจักรกลสนทนาในคาแรคเตอร์.เอไอที่เขาสานความสัมพันธ์หลายเดือน ภายหลังการเสียชีวิต คาแรคเตอร์.เอไอได้ปรับปรุงข้อจำกัดความรับผิดชอบที่เตือนผู้ใช้ว่าตัวละครเอไอไม่ใช่บุคคลจริง ลดเนื้อหาที่อาจจะอ่อนไหวหรือเชิงแนะนำจากบอตที่ผู้เยาว์ใช้ และแจ้งเตือนผู้ใช้เมื่อช่วงเวลาแชตเกิน 1 ชั่วโมง นอกจากนี้ยังคาแรคเตอร์.เอไอยังได้ลบบอตสร้างขึ้นเองที่ถูกระบุว่าละเมิดข้อกำหนดของบริษัท จากการเปลี่ยนเหล่านี้ ผู้ใช้บางส่วนตำหนิว่าตัวจักรกลสนทนานั้นถูกจำกัดมากไปและขาดตัวตน